62019TO0881_INF
Διάταξη του Γενικού Δικαστηρίου (πέμπτο τμήμα) της 9ης Σεπτεμβρίου 2021 – GABO :mi κατά Επιτροπής
(Υπόθεση T‑881/19)
«Ρήτρα διαιτησίας – Έκτο και έβδομο πρόγραμμα‑πλαίσιο δραστηριοτήτων έρευνας, τεχνολογικής ανάπτυξης και επίδειξης (2002‑2006 και 2007‑2013) – Πρόγραμμα‑πλαίσιο για την έρευνα και την καινοτομία “Ορίζων 2020” (2014‑2020) – Συμφωνίες επιχορηγήσεων – Συμψηφισμός – Προσδιορισμός του καθού – Μη τήρηση των τυπικών προϋποθέσεων – Άρθρο 76, στοιχείο δʹ, του Κανονισμού Διαδικασίας – Προδήλως απαράδεκτο»
1.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Παθητική νομιμοποίηση – Συμφωνίες επιχορηγήσεως που συνήφθησαν στο πλαίσιο του έκτου και του έβδομου προγράμματος-πλαισίου για δραστηριότητες έρευνας, τεχνολογικής ανάπτυξης και επίδειξης (2002-2006 και 2007-2013), καθώς και στο πλαίσιο του προγράμματος‑πλαισίου για την έρευνα και την καινοτομία «Ορίζων 2020» – Συμφωνίες που συνήφθησαν με τον Εκτελεστικό Οργανισμό Έρευνας (REA) – Προσφυγή κατά της Επιτροπής – Προδήλως απαράδεκτο
(Άρθρο 272 ΣΛΕΕ· κανονισμός 58/2003 του Συμβουλίου· απόφαση 2013/778 της Επιτροπής)
(βλ. σκέψεις 27-31)
2.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Γενική παραπομπή σε άλλα έγγραφα συνημμένα στο δικόγραφο – Απαράδεκτο
(Άρθρο 272 ΣΛΕΕ· Οργανισμός του Δικαστηρίου της Ευρωπαϊκής Ένωσης, άρθρα 21, εδ. 1, και 53, εδ. 1· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 35-39, 47-50)
Αντικείμενο
Αγωγή βάσει του άρθρου 272 ΣΛΕΕ με αίτημα να υποχρεωθεί η Επιτροπή να επιστρέψει τις επιλέξιμες δαπάνες στις οποίες προέβη η ενάγουσα, πρώτον, μεταξύ Αυγούστου 2015 και Απριλίου 2016 και, δεύτερον, κατά την περίοδο των προκαταρκτικών διαδικασιών αφερεγγυότητας, ήτοι 1680681,82 ευρώ, πλέον 76552,6 ευρώ ως τόκους, βάσει των συμφωνιών επιχορηγήσεως που συνήφθησαν στο πλαίσιο του έκτου και του έβδομου προγράμματος‑πλαισίου για δραστηριότητες έρευνας, τεχνολογικής ανάπτυξης και επίδειξης, καθώς και στο πλαίσιο του προγράμματος‑πλαισίου για την έρευνα και την καινοτομία «Ορίζων 2020».
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει την GABO :mi Gesellschaft für Ablauforganisation :milliarium mbH & Co. KG στα δικαστικά έξοδα.